A BIZOTTSÁG 770/2008/EK RENDELETE
(2008. augusztus 1.)
a 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról szóló 349/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 42. cikke 8a. pontjára,
mivel:
(1)
Az állat-egészségügyi kiadásokról szóló, 1990. június 26-i 90/424/EGK tanácsi határozat (2) megállapítja az állatbetegségek felszámolására vonatkozó programokra irányuló közösségi pénzügyi hozzájárulás formáit.
(2)
A 349/2005/EK bizottsági rendelet (3) azon közösségi pénzügyi hozzájárulásokra alkalmazandó, amelyekben a tagállamok az állatbetegségek felszámolására vonatkozó egyes intézkedésekkel kapcsolatos támogatható kiadások kapcsán részesülnek.
(3)
A madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelv (4) új intézkedéseket határoz meg ennek a betegségnek a leküzdésére, még az alacsony patogenitású vírus esetében is.
(4)
A 2006/53/EK határozattal (5) módosított 90/424/EGK határozat előírja, hogy a tagállamok által a madárinfluenza leküzdése érdekében bevezetett egyes felszámolási intézkedésekre közösségi pénzügyi hozzájárulás adható. Az említett határozat 3a. cikke a madárinfluenza felszámolására odaítélhető közösségi pénzügyi hozzájárulást a 2005/94/EK irányelvben előírt járványvédelmi minimumintézkedések végrehajtásától teszi függővé.
(5)
A 349/2005/EK rendelet szövegét ezért naprakésszé kell tenni, hogy tükrözze ezt a módosítást.
(6)
A 349/2005/EK rendelet előírja, hogy a közösségi pénzügyi támogatást a visszatérítés iránti hivatalos kérelem alapján folyósítják, amelyhez csatolni kell a „megfelelő kártalanítás” és „működési költségek” című fejezetből álló pénzügyi jelentést is. A „működési költségek” fejezet benyújtását a pénzügyi támogatást odaítélő ad hoc döntésről szóló értesítés időpontjához kell kötni, amint ez a „megfelelő kártalanítás” fejezet benyújtásánál már követelmény.
(7)
Ezért a 349/2005/EK rendeletet a fentieknek megfelelően módosítani kell.
(8)
Az e rendeletben előírt intézkedések összhangban vannak a mezőgazdasági alapokkal foglalkozó bizottság véleményével,
ELFOGADTA EZT A RENDELETET:
1. cikk
A 349/2005/EK rendelet a következőképpen módosul:
1.
Az 1. cikk (1) bekezdésének helyébe a következő szöveg lép:
„(1) Ezt a rendeletet a Közösség azon, a betegségek felszámolására vonatkozó intézkedésekkel kapcsolatos anyagi támogatásaira kell alkalmazni, amelyekből a tagállamok e rendelet 3., 4. és 5. cikkében meghatározott támogatható költségek vonatkozásában részesülnek, a következő bekezdésekben előírt helyzetekben:,
a)
a 90/424/EGK határozat 3. cikke (1) bekezdésében és 3a. cikke (1) bekezdésében;
b)
továbbá az említett határozat 4. cikke (1) és (2) bekezdésében, 6. cikke (2) bekezdésében és 11. cikke (1) bekezdésében.”
2.
A 2. cikk első számozatlan bekezdésének d) pontja helyébe a következő szöveg lép:
„d)
»szükséges kiadások«: a 90/424/EGK határozat 3. cikke (2) bekezdésének első, második és harmadik francia bekezdésében, 3a. cikke (3) bekezdésének második francia bekezdésében és 11. cikke (4) bekezdése a) pontjának i-iv. alpontjában és b) pontjában előírt berendezések vagy szolgáltatások vásárlása során felmerült kiadások, amelyek jellege és az ezen rendelet 3. cikkében meghatározott támogatható költségekkel való kapcsolata bebizonyosodott;”.
3.
A 3. cikk a) és b) pontja helyébe a következő szöveg lép:
„a)
az állataikat kötelező leölésre küldeni kényszerült tulajdonosok számára vagy adott esetben a tojások kötelező megsemmisítése esetében kifizetett gyors és megfelelő kártalanítás a 90/424/EGK határozat 3. cikke (2) bekezdésének első és hetedik francia bekezdése, 3a. cikke (3) bekezdésének első francia bekezdése, valamint 11. cikke (4) bekezdésének a) és i) pontja értelmében;
b)
a leölésre vonatkozó intézkedésekkel és a fertőzött állatok és berendezések kötelező megsemmisítésével, a helyiségek megtisztításával és fertőtlenítésével, a fertőzött berendezések megtisztításával és fertőtlenítésével vagy szükség esetén megsemmisítésével kapcsolatos működési költségek kifizetése, a 90/424/EGK határozat 3. cikke (2) bekezdésének első, második és harmadik francia bekezdése, 3a. cikke (3) bekezdésének második francia bekezdése, valamint 11. cikke (4) bekezdése a) pontjának i-iv. alpontjában és b) pontjában előírt rendelkezések értelmében;”.
4.
A 7. cikk (2) bekezdése második számozatlan bekezdésének helyébe a következő szöveg lép:
„Az első bekezdés a) pontjában előírt pénzügyi jelentés »működési költségekkel« foglalkozó fejezetét a IV. melléklet értelmében elektronikus adatfájl formájában kell benyújtani, a pénzügyi támogatást odaítélő ad hoc döntésről szóló értesítés időpontjától számított hatvan naptári napon belül.”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. augusztus 1-jén.